Мөкәрәмә Хафиз ҡыҙы Садиҡова 1931 йылдың 25 майында Башҡорт АССР-ының Бәләбәй районы Йәрмәкәй ауылында тыуған. Бәләкәй сағынан уҡ йәтим ҡала. Тәүҙә Бәләбәй, унан һуң Өфөләге балалар йорттарында тәрбиәләнә, белем ала. 1947—1949 йылдарҙа ағас эшкәртеү заводында эшләй. 1949—1953 йылдарҙа театр училищеһында уҡый, бер үк ваҡытта Башҡортостан радиоһы крмитетында эшләй. Һуңғараҡ ситтән тороп М. Горький исемендәге әҙәбиәт иниститутында ьбелем ала. Күп йылдар «Башҡортостан пионеры» гәзитендә эшләй. Яҙыусылар союзында әҙәбиәтте пропагандалау бүлеге мөдире вазифаһын башҡара.